A4-0181/98

Πρόταση κανονισμού του Συμβουλίου που αφορά την υποχρεωτική αναγραφή στοιχείων επιπλέον των προβλεπομένων στην οδηγία 79/112/ΕΟΚ στην επισήμανση ορισμένων τροφίμων που παράγονται από γενετικώς τροποιημένους οργανισμούς [COM(98)0099 - C4-0227/98 - 98/0811 (CNS)]

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 13

>Αρχικό κείμενο>

13. ότι, προς το παρόν, η παρουσία DNA προερχόμενου από γενετική τροποποίηση στα τρόφιμα και στα συστατικά τροφίμων είναι το κριτήριο που ανταποκρίνεται ακριβέστερα στις ανωτέρω απαιτήσεις[semigr ] ότι η προσέγγιση αυτή θα μπορούσε να επανεξεταστεί με τα δεδομένα της μελλοντικής εξέλιξης των επιστημονικών γνώσεων[semigr ]

>Κείμενο μετά την ψηφοφορία στο ΕΚ>

13. ότι, προς το παρόν, η παρουσία

πρωτεΐνης ή DNA προερχομένων από γενετική τροποποίηση στα τρόφιμα και στα συστατικά τροφίμων είναι το κριτήριο που ανταποκρίνεται ακριβέστερα στις ανωτέρω απαιτήσεις[semigr ] ότι η προσέγγιση αυτή θα μπορούσε να επανεξεταστεί με τα δεδομένα της μελλοντικής εξέλιξης των επιστημονικών γνώσεων[semigr ]

(Τροπολογία 2)

Αιτιολογική σκέψη 14

>Αρχικό κείμενο>

14. ότι τα τρόφιμα και τα συστατικά τροφίμων, τα οποία παράγονται από γενετικώς τροποποιημένους σπόρους σόγιας (Glycine max L.) ή από γενετικώς τροποποιημένο αραβόσιτο (Zea mays L.) και περιέχουν DNA προερχόμενο από γενετική τροποποίηση, δεν είναι ισοδύναμα και, συνεπώς, υπόκεινται στις σχετικές με την επισήμανση απαιτήσεις[semigr ]

>Κείμενο μετά την ψηφοφορία στο ΕΚ>

14. ότι τα τρόφιμα και τα συστατικά τροφίμων, τα οποία παράγονται από γενετικώς τροποποιημένους σπόρους σόγιας (Glycine max L.) ή από γενετικώς τροποποιημένο αραβόσιτο (Zea mays L.) και περιέχουν

πρωτεΐνη ή DNA που προέρχονται από γενετική τροποποίηση, δεν είναι ισοδύναμα και, συνεπώς, υπόκεινται στις σχετικές με την επισήμανση απαιτήσεις[semigr ]

(Τροπολογία 3)

Αιτιολογική σκέψη 18

>Αρχικό κείμενο>

18. ότι προκειμένου για τρόφιμα και συστατικά τροφίμων, που προορίζονται να διατεθούν στην αγορά προς πώληση στον τελικό καταναλωτή και στα οποία ενδέχεται να συνυπάρχουν προϊόντα γενετικής τροποποίησης και προϊόντα συμβατικών τεχνικών, και με την επιφύλαξη των λοιπών απαιτήσεων του παρόντος κανονισμού όσον αφορά την επισήμανση, η ένδειξη για την ενημέρωση του καταναλωτή της πιθανότητας να περιέχουν τα συγκεκριμένα τρόφιμα και συστατικά τροφίμων προϊόντα γενετικής τροποποίησης θεωρείται - κατέξαίρεση, ιδίως στην περίπτωση των φορτών χύμα - ότι καλύπτει τις απαιτήσεις του παρόντος κανονισμού[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

Αιτιολογική σκέψη 20α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

20α. ότι δεν μπορεί να αποκλεισθεί η τυχαία μόλυνση των τροφίμων με πρωτεΐνη ή DNA που προέρχονται από γενετική τροποποίηση[semigr ] ότι θα μπορούσε να αποφευχθεί η επισήμανση ως αποτέλεσμα της μόλυνσης αυτής με επιβολή ελάχιστου κατώτατου ορίου για τον εντοπισμό πρωτεΐνης και DNA κάτω του οποίου ένα προϊόν θεωρείται μη τροποποιημένο[semigr ]

(Τροπολογία 5)

Αιτιολογική σκέψη 20β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

20β. ότι πρέπει να εξετασθεί επειγόντως, κατόπιν διαβουλεύσεων με την Επιστημονική Επιτροπή για τα Τρόφιμα το ζήτημα του κατά πόσον είναι δυνατόν να καθορισθεί ελάχιστο κατώτατο όριο για την παρουσία πρωτεΐνης ή DNA προερχομένων από γενετική τροποποίηση και εάν ναι, σε ποιο επίπεδο[semigr ]

(Τροπολογία 6)

Άρθρο 2, παράγραφος 2

>Αρχικό κείμενο>

2. Δεν υπόκεινται, ωστόσο, στις ειδικές απαιτήσεις επισήμανσης τα αναφερόμενα στην παράγραφο 1 τρόφιμα και συστατικά τροφίμων, τα οποία δεν περιέχουν DNA προερχόμενο από γενετική τροποποίηση, εκτός εάν περιέχουν πρωτεΐνες προερχόμενες από γενετική τροποποίηση.

>Κείμενο μετά την ψηφοφορία στο ΕΚ>

2. Δεν υπόκεινται, ωστόσο, στις ειδικές απαιτήσεις επισήμανσης τα αναφερόμενα στην παράγραφο 1 τρόφιμα και συστατικά τροφίμων, τα οποία δεν περιέχουν

ούτε πρωτεΐνη ούτε DNA προερχόμενα από γενετική τροποποίηση. Δεν υπόκεινται, συνεπώς, στις ειδικές απαιτήσεις επισήμανσης τα ακόλουθα: σογιέλαιο και αραβοσιτέλαιο που παράγονται με άλλες μεθόδους εκτός από την σύνθλιψη εν ψυχρώ και συστατικά που παράγονται από τα προϊόντα αυτά καθώς και προϊόντα που παράγονται με υδρόλυση αμύλου αραβοσίτου. Λόγω της ταχείας προόδου που σημειώνουν οι τεχνικές δοκιμής και ανάλυσης, ο κατάλογος αυτός υπόκειται σε τεχνικές προσαρμογές σύμφωνα με τη διαδικασία που ορίζεται στο άρθρο 17 της Οδηγίας του Συμβουλίου 79/112/ΕΟΚ.

(Τροπολογία 7)

Άρθρο 2, παράγραφος 3, σημείο α)

>Αρχικό κείμενο>

α) Εφόσον το τρόφιμο αποτελείται από περισσότερα του ενός συστατικά, στον κατάλογο των συστατικών που προβλέπεται στο άρθρο 6 της οδηγίας 79/112/ΕΟΚ αναγράφονται, ανάλογα με την περίπτωση, οι λέξεις «παράγεται από γενετικώς τροποποιημένη σόγια» ή «παράγεται από γενετικώς τροποποιημένο αραβόσιτο» εντός παρενθέσεως, αμέσως μετά το όνομα του εκάστοτε συστατικού. Εναλλακτικά, οι ανωτέρω λέξεις επιτρέπεται να αναγράφονται με ευδιάκριτη υποσημείωση του καταλόγου των συστατικών με τυπογραφικούς χαρακτήρες τουλάχιστον ισομεγέθεις με εκείνους που χρησιμοποιούνται για τον κατάλογο των συστατικών[semigr ]

>Κείμενο μετά την ψηφοφορία στο ΕΚ>

α) Εφόσον το τρόφιμο αποτελείται από περισσότερα του ενός συστατικά, στον κατάλογο των συστατικών που προβλέπεται στο άρθρο 6 της οδηγίας 79/112/ΕΟΚ αναγράφονται, ανάλογα με την περίπτωση, οι λέξεις «παράγεται από γενετικώς τροποποιημένη σόγια» ή «παράγεται από γενετικώς τροποποιημένο αραβόσιτο» εντός παρενθέσεως, αμέσως μετά το όνομα του εκάστοτε συστατικού. Εναλλακτικά, οι ανωτέρω λέξεις επιτρέπεται να αναγράφονται με ευδιάκριτη υποσημείωση του καταλόγου των συστατικών με τυπογραφικούς χαρακτήρες τουλάχιστον ισομεγέθεις με εκείνους που χρησιμοποιούνται για τον κατάλογο των συστατικών.

Όταν ένα συστατικό φέρεται ήδη στον κατάλογο ως παραχθέν από σόγια ή αραβόσιτο οι λέξεις «παράγεται από γενετικώς τροποποιημένο/η» μπορούν να συνοψισθούν σε «γενετικώς τροποποιημένο/η»[semigr ] εάν η σύντομη διατύπωση χρησιμοποιείται ως υποσημείωση πρέπει να συνδέεται με αστερίσκο (*) με το σχετικό συστατικό και ο αστερίσκος τοποθετείται ακριβώς δίπλα στη λέξη «σόγια» ή «αραβόσιτος»

(Τροπολογία 8)

Άρθρο 2, παράγραφος 3, σημείο γ)

>Αρχικό κείμενο>

γ) Στις περιπτώσεις όπου, σύμφωνα με τις διατάξεις του άρθρου 6 παράγραφος 5 στοιχείο β) πρώτη περίπτωση της οδηγίας 79/112/ΕΟΚ, ένα συστατικό αναφέρεται με ονομασία κατηγορίας, η ένδειξη αυτή συμπληρώνεται με τις λέξεις «περιέχει» ή «ενδέχεται να περιέχει [συστατικά] παραγόμενα από γενετικώς τροποποιημένη σόγια/γενετικώς τροποποιημένο αραβόσιτο».

>Κείμενο μετά την ψηφοφορία στο ΕΚ>

γ) Στις περιπτώσεις όπου, σύμφωνα με τις διατάξεις του άρθρου 6 παράγραφος 5 στοιχείο β) πρώτη περίπτωση της οδηγίας 79/112/ΕΟΚ, ένα συστατικό αναφέρεται με ονομασία κατηγορίας, η ένδειξη αυτή συμπληρώνεται με τις λέξεις «περιέχει» [συστατικά] παραγόμενα από γενετικώς τροποποιημένη σόγια/γενετικώς τροποποιημένο αραβόσιτο»

, ανάλογα με την περίπτωση.

(Τροπολογία 9)

Άρθρο 2, παράγραφος 3, σημείο ε)

>Αρχικό κείμενο>

ε) Κατ' εξαίρεση, στην περίπτωση όπου η παρουσία προϊόντων γενετικής τροποποίησης, που υπόκεινται στις σχετικές με την επισήμανση διατάξεις των στοιχείων α) έως δ), σε τρόφιμα και συστατικά τροφίμων δεν μπορεί να αποκλεισθεί αλλά ούτε είναι και δεδομένη, η χρήση των εκφράσεων «ενδέχεται να περιέχει» ή «ενδέχεται να έχει παραχθεί από» θεωρείται ότι καλύπτει τις απαιτήσεις των ανωτέρω στοιχείων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 10)

Άρθρο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Η Επιτροπή καλεί την Επιστημονική Επιτροπή Τροφίμων να εξετάσει πριν από την 31η Δεκεμβρίου 1998, εάν είναι πρακτικώς δυνατόν να ορισθεί ελάχιστο όριο για την τροποποιημένη πρωτεΐνη ή το τροποποιημένο DNA κάτω του οποίου ένα προϊόν θεωρείται μη τροποποιημένο και, εάν χρειασθεί, να υποβάλει τις δέουσες προτάσεις.

(Τροπολογία 11)

Άρθρο 4α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

Η Επιτροπή υποβάλλει χωρίς καθυστέρηση ισότιμη νομοθετική πρόταση για να θέσει σε εφαρμογή την επισήμανση των νέων τροφίμων και συστατικών τροφίμων όπως προβλέπεται στον Κανονισμό (ΕΚ)258/97.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την υποχρεωτική αναγραφή στοιχείων επιπλέον των προβλεπομένων στην οδηγία 79/112/ΕΟΚ στην επισήμανση ορισμένων τροφίμων που παράγονται από γενετικώς τροποιημένους οργανισμούς (COM(98)0099 - C4-0227/98 - 98/0811 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων που προορίζονται για τον τελικό καταναλωτή καθώς και τη σχετική διαφήμιση ((ΕΕ L 33 της 18.2.1979, σελ. 1)) και ιδιαίτερα το άρθρο 4(2) και 17 αυτού[semigr ]

- έχοντας υπόψη την πρόταση της Επιτροπής προς το Συμβούλιο ((COM(98)0099 - 98/0811 (CNS)),

- έχοντας κληθεί από το Συμβούλιο να γνωμοδοτήσει, σύμφωνα με την παράγραφο 5 του «modus vivendi»της 20ής Δεκεμβρίου 1994 μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα εκτελεστικά μέτρα για πράξεις που θεσπίζονται σύμφωνα με τις διαδικασίες που ορίζονται στο άρθρο 189β της Συνθήκης ΕΚ (C4-0227/98) ((EE C 102 της 4.4.1996, σελ. 1)),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών (A4-0181/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.